RESOLUCIÓN do 9 de setembro de 2025 pola que se adxudican bolsas ao abeiro da Orde do 4 de xuño de 2025 pola que se establecen as bases reguladoras para a concesión de bolsas, en réxime de concorrencia competitiva, para persoas colaboradoras na residencia do Centro Galego de Tecnificación Deportiva para o curso 2025/26, e pola que se procede á súa convocatoria (código de procedemento DE400A).
Consellería de Presidencia, Xustiza e Deportes — III. Outras disposicións — 18/09/2025

De acordo co artigo 12 da Orde do 4 de xuño de 2025 pola que se establecen as bases reguladoras para a concesión de bolsas, en réxime de concorrencia competitiva, para persoas colaboradoras na residencia do Centro Galego de Tecnificación Deportiva para o curso 2025/26, e pola que se procede á súa convocatoria (código de procedemento DE400A) (DOG número 115, do 18 de xuño), e conforme o informe da Comisión de Selección, o 11 de agosto de 2025 a Secretaría Xeral para o Deporte formulou a proposta de resolución provisional das bolsas, en réxime de concorrencia competitiva, para persoas colaboradoras na residencia do Centro Galego de Tecnificación Deportiva (CGTD) para a tempada 2025/26. O mesmo día publicouse a proposta de resolución provisional na páxina web da Secretaría Xeral para o Deporte e concedeuse un prazo de 10 días para presentar alegacións, que rematou o 26 de agosto de 2025.
Presentou unha alegación Ariadna Becerra Bernárdez, quen presenta o certificado de deportista DGAN, o cal se acepta para a súa valoración.
Por outra banda, Lucía da Costa Piñeiro presentou a súa renuncia o 25 de agosto de 2025, polo que se elimina da relación de persoas beneficiarias e se propón a seguinte persoa da lista de reserva por puntuación.
Segundo o artigo 16 das bases reguladoras, «O número de prazas convocadas é de 6. Para a súa cobertura atenderase, de ser posible en función das solicitudes presentadas, a criterios paritarios, de tal forma que 3 prazas sexan ocupadas por persoas do sexo feminino e as outras 3 por persoas do sexo masculino, coa finalidade de garantir unha correcta atención ao colectivo de deportistas do centro. Con esta finalidade, as prazas destinadas a cada sexo serán ocupadas polas persoas dese sexo que acaden a maior puntuación, en aplicación dos criterios de valoración previstos no artigo 9. No caso de que, polo número de solicitudes presentadas, non sexa posible cubrir as prazas reservadas a un dos sexos, serán cubertas polas persoas solicitantes do outro sexo».
O 9 de setembro de 2025 a Secretaría Xeral para o Deporte formulou a proposta de resolución definitiva de adxudicación das bolsas.
O artigo 12 das bases reguladoras establece que, baseándose na proposta de resolución definitiva, a persoa titular da Consellería de Presidencia, Xustiza e Deportes ditará a resolución pola que se adxudican as bolsas para persoas colaboradoras na residencia do Centro Galego de Tecnificación Deportiva para o curso 2025/26. Esta resolución publicarase no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas e, así mesmo, será igualmente obxecto de publicidade a través da páxina web da Secretaría Xeral para o Deporte.
De acordo co exposto,
Adxudicar as bolsas de persoas colaboradoras na residencia do Centro Galego de Tecnificación Deportiva para o curso 2025/26, segundo a relación que figura como anexo I desta resolución.
As persoas beneficiarias disporán dun prazo de dez días para a súa aceptación, transcorrido o cal sen que se produza manifestación expresa se entenderá tacitamente aceptada.
As baixas que se produzan unha vez publicada a listaxe definitiva terán que ser comunicadas inmediatamente e por escrito ao enderezo de correo cgtd@xunta.gal para que poidan ser cubertas.
Contra esta resolución, que pon fin á vía administrativa, poderase interpor recurso potestativo de reposición ante a persoa titular da Consellería de Presidencia, Xustiza e Deportes no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de setembro de 2025